
న్యూఢిల్లీ : కాంగ్రెస్ ఉపాధ్యక్షుడు రాహుల్ గాంధీ ప్రజలకు మరింత అందుబాటులో ఉండాలని ఆ పార్టీ సీనియర్ నేత, ఢిల్లీ మాజీ ముఖ్యమంత్రి షీలా దీక్షిత్ సలహా ఇచ్చారు. పార్టీ అధినేత్రి సోనియా గాంధీ బాటలో ఆయన నడవాలన్నారు. ఆయనకు నాయకత్వ లక్షణాలన్నీ ఉన్నాయని కితాబునిచ్చారు. ఆయన దేశ రాజధానిలోని పార్టీ కార్యాలయంలో ఎక్కువ సమయం గడపవలసిన అవసరం ఉందన్నారు.షీలా దీక్షిత్ వరుసగా మూడుసార్లు ఢిల్లీ ముఖ్యమంత్రిగా సేవలందించిన సంగతి తెలిసిందే. పందొమ్మిదేళ్ళ క్రితం పార్టీ చీఫ్గా బాధ్యతలను చేపట్టిన సోనియా గాంధీ ప్రతి రోజూ రెండు, మూడు గంటలపాటు కాంగ్రెస్ ప్రధాన కార్యాలయంలో ప్రజలకు అందుబాటులో ఉండేవారని దీక్షిత్ తెలిపారు. రాహుల్ గాంధీ కూడా అదేవిధంగా చేయాలన్నారు. ఆయన తన సలహాను పాటిస్తే పార్టీ ప్రధాన కార్యాలయంలో స్తబ్ధత దూరమవుతుందన్నారు. ఇటీవలి శాసనసభ ఎన్నికల్లో పార్టీకి ఎదురైన పరిస్థితుల నేపథ్యంలో ప్రధాన కార్యాలయంలో నిస్తేజం నెలకొందని తెలిపారు.

newdhilly : congress upaadhyakshudu rahul gaandhi prajalaku marinta andubaatulo undaalani aa party seanier netha, dhilli maji mukhyamantri sheela deekshit salaha icharu. party adhinetri sonia gaandhi baatalo aayana nadavalannaru. aayanaku nayakatva lakshanaalannii unnaayani kitaabunichaaru. aayana desha raajadhaanilooni party kaaryaalayamlo ekkuva samayam gadapavalasina avasaram undannaaru.sheela deekshit varusagaa moodusaarlu dhilli mukhyamantrigaa sevalandinchina sangati telisinde. pandommidella kritam party cheefga baadhyatalanu chepattina sonia gaandhi prati roojoo rendu, moodu gantalapaatu congress pradhaana kaaryaalayamlo prajalaku andubaatulo undevaarani deekshit telipaaru. rahul gaandhi kuudaa adevidhamgaa cheyalannaru. aayana tana salahanu paatiste party pradhaana kaaryaalayamlo stabdhata dooramavutundannaaru. iteevali saasanasabha ennikallo paarteeki eduraina paristhitula nepathyamlo pradhaana kaaryaalayamlo nistejam nelakondani telipaaru.